b'\n_START_ARTICLE_\nPoplave na Balkanu 2014\n_START_PARAGRAPH_\nPoplave na Balkanu 2014 so poplavni dogodek na obmo\xc4\x8dju Bosne in Hercegovine, Srbije in Hrva\xc5\xa1ke v maju 2014. Poplave so posledica izjemnih padavin med 14. in 16. majem, ki jih je povzro\xc4\x8dilo obmo\xc4\x8dje nizkega zra\xc4\x8dnega pritiska nad Balkanom - v prizadetih dr\xc5\xbeavah je ciklon imenovan Tamara. Do 20. maja je zaradi poplav umrlo vsaj 49 ljudi, ve\xc4\x8d sto tiso\xc4\x8d ljudi pa je bilo evakuiranih iz svojih domov. Uradne ocene navajajo ve\xc4\x8d kot 1,6 milijona prizadetih prebivalcev. Najve\xc4\x8dja koncentracija prizadetih prebivalcev je v Doboju ob reki Bosni (BiH) in Obrenovcu na soto\xc4\x8dju Save in Kolubare (Srbija). Zaradi poplav se je spro\xc5\xbeilo ve\xc4\x8d kot 2000 zemeljskih plazov.'